Llety Safonol gyda Cherdyn Bwyd Rhagdaledig

*(Adnabyddir fel Llety Arlwyo'n Rhannol yn flaenorol)*

**TAFLEN FFEITHIAU**

* **Cilfái a Rhosili** yw'r unig breswylfeydd sy'n cynnwys cerdyn bwyd rhagdaledig.
* Caiff £28 yr wythnos ei lwytho ar y cerdyn bwyd (2018/19), sydd wedi'i gynnwys yn y ffioedd preswyl.
* Gellir defnyddio'r cerdyn i brynu bwyd a diodydd di-alcohol o unrhyw un o fannau arlwyo'r Brifysgol.
* Nid oes amserau bwyd penodedig nac ystafell fwyta - gallwch wario eich lwfans fel a phryd y mynnwch mewn unrhyw leoliad ar y campws.
* I dderbyn a gweithredu'ch cerdyn arlwyo ar ôl cyrraedd y Brifysgol, bydd angen i chi fynd â'ch cerdyn myfyriwr i'r Gwasanaethau Arlwyo.
* Mae'r Swyddfa Arlwyo yn Nhŷ Fulton ac mae ar agor o 10am tan 2pm, ddydd Llun i ddydd Gwener.
* Byddant yn gwirio'r system i weld ym mha breswylfa rydych yn byw ac yn credydu'ch cerdyn ar gyfer y tymor cyntaf.
* Ar ddiwrnod cyntaf pob tymor ar ôl hynny, caiff eich cerdyn ei gredydu â'r swm arlwyo llawn ar gyfer y tymor hwnnw (am y cyfnod y byddwch yn byw mewn preswylfa yn unol â'r hyn a nodir ar eich cytundeb trwydded).
* Gallwch wario unrhyw swm ar eich cerdyn arlwyo unrhyw bryd (tra bo credyd arno) hyd at ddiwrnod olaf y flwyddyn academaidd.
* Ar ddiwrnod olaf y flwyddyn academaidd caiff y cerdyn ei ganslo, felly byddwch yn colli unrhyw gredyd sy'n weddill ar y cerdyn bryd hynny.
* Gwnewch yn siŵr eich bod yn gwario'ch holl gredyd erbyn diwedd y flwyddyn academaidd i osgoi colli arian!
* Os byddwch yn symud allan o'ch preswylfa arlwyo'n rhannol, caiff eich cerdyn ei ganslo.
* Os nad ydych yn byw yn Cilfái neu yn Rhosili, ond hoffech gael cerdyn bwyta, gallwch gofrestru ar gyfer y Cynllun Bwyta Hyblyg: [www.swansea.ac.uk/cy/y-brifysgol/gwasanaethau/arlwyo/cynigion](http://www.swansea.ac.uk/cy/y-brifysgol/gwasanaethau/arlwyo/cynigion/).